Elena Kubiliūnaitė-Garbačiauskienė

Elena Kubiliūnaitė-Garbačiauskienė (1900 m. rugsėjo 14 d. Totoriškiai, dab. Švedukalnis, Rokiškio apskritis – 1997 m. balandžio 19 d. Ciurichas) – Lietuvos sporto žurnalistė, lengvaatletė, viena moterų sporto pradininkių Lietuvoje.

 Biografija 
Pirmojo pasaulinio karo metais pasitraukė į Rusiją, vėliau gyveno Vidurinėje Azijoje, Kryme. 1920 m. grįžo į Kauną.

1922–1926 m. dirbo Švietimo ministerijoje, 1928–1931 m. – Vytauto Didžiojo universiteto bibliotekoje. 1922 m. redagavo pirmąjį sporto žurnalą „Lietuvos sportas“.

1920 m. viena Lietuvos fizinio lavinimosi sąjungos, 1922 m. – Lietuvos sporto lygos steigėjų, šių organizacijų sekretorė, Lietuvos sporto lygos moterų komiteto vadovė. 1931 m. su vyru išvyko į Ciurichą.

Viena pirmųjų teniso, krepšinio, lengvosios atletikos sporto organizatorių ir dalyvių. 1922 m. jai priklausė 60 m bėgimo, 200 m bėgimo, šuolio į tolį, šuolio į aukštį, rutulio stūmimo Lietuvos rekordai. Palaidota Petrašiūnų kapinėse.Sugrįžo į gimtosios žemės glėbį // XXI amžius, 2009 m. gruodžio 9 d., Nr. 87 (1779) 

 Šaltiniai 

Kategorija:Lietuvos bėgikai
Kategorija:Lietuvos šuolininkai į aukštį
Kategorija:Lietuvos šuolininkai į tolį
Kategorija:Lietuvos rutulio stūmikai
Kategorija:Lietuvos žurnalistai
Kategorija:Šveicarijos lietuvių bendruomenės veikėjai